Sotsiaaldemokraadid ei tormanud kõnelustele iga hinna eest, vaid pikalt asja plusse ja miinuseid hinnates. Juba  läbirääkimistele minek oli erakonna varasemat käitumist arvestades raske ja julge otsus. Kui mina mõned kuud tagasi enda mõtteid kirja panin, mainisin eraldi ära, et valimiskampaania peab tulema sisuline ning võimaluse tekkimisel leian, et läbirääkimised Keskerakonnaga ei tohi olla välistatud (ka ette ebareaalsete tingimuste esitamine on välistamine) ning võimalusel eelistan näha nii Tallinnas kui Toompeal vasakpoolset või vasaktsentristlikku koalitsiooni (minu eelistatud partnerid on alati Rohelised, Kesk ja ilmselt  küll suremas olev Rahvaliit) järjekordse sotsid + paremerakonnad läbikukkumise asemel. Ma ei põe Keskerakonna foobiat.